Projekti edu kriteeriumid
Projekti edu kriteeriumid (inglise keeles project success criteria) on üks osa projektijuhtimise plaanist, mis sisaldavad tähtsamaid tunnuseid ja eesmärke, milleni tuleb jõuda, et projekti saaks nimetada edukaks. Tuntumad edu kriteeriumid on aeg, eelarvesse jäämine ning tegevuse ja kvaliteedinõuete järgimine – n-ö raudne kolmnurk. Mõnedes tööstustes on aga lisaks eelnimetatud kriteeriumitele veel teisigi, nagu näiteks turvalisus, jätkusuutlikkus, usaldusväärsus, pärand ja ettevõtte ihaldatud kasuni jõudmine. Antud kontekstis jätkusuutlikus käib koos pärandiga, millest oleneb tulevaste põlvede areng või kahju, olenevalt edust saavutada need kriteeriumid. Projekti ajal võivad esile kerkida probleemid, mis võivad põhjustada muutusi kompromisside või järeleandmiste kaudu mingis kriteeriumis, et hoida projekti elus või eelarve piirides. Muutuse võimalikkus oleneb projektijuhist kui ka sponsorist ja kliendist endast. Kui aga muutus mõjutab suurest projekti edu kriteeriumit, siis mõjutatud edu kriteeriumiga ei pruugi olla kompromiss vastuvõetav ühelgi tingimusel. Näiteks kui üks edu kriteeriume on, et projekt saab lõpetatud tähtajal või enne seda, siis aja suhtes kompromiss ei ole võimalik, mille tõttu võib tõusta maksumus või saab kvaliteet kannatada. Edu kriteerium võib olla ka subjektiivne ja sõltuda vaatlejast, isegi kui peamisi edu kriteeriumeid ei järgita, võib lõpptulemus inimestele kas meeldida või mitte meeldida.